Gare Pafendall-Kierchbierg

D'Gare Pafendall-Kierchbierg ass eng Gare vun der Lëtzebuerger Eisebunn. Se läit am Descherwee am Quartier Pafendall vun der Stad Lëtzebuerg, a Richtung Kierchbierg gekuckt, lénks ënner der Rouder Bréck am Uelzechtdall. S'ass den 10. Dezember 2017 als en Deel vum Pôle d'échange Rout Bréck opgaangen.

D'Gare ass eng sougenannt Suedelgare d. h. si gouf iwwer d'Gleiser ewech gebaut, a ka mat engem Lift oder Trape vum Descherwee am Pafendall aus erreecht ginn. Fir och eng Verbindung mam Kierchbierger Plateau ze kréien, gouf gläichzäiteg direkt hannendrun, am Hank, eng Standseelbunn gebaut, déi uewen um Plateau, bei der Halt Rout Bréck-Pafendall, en Iwwergank op d'Tramslinn T1 an op eng Rëtsch Buslinnen erméiglecht."Arrêt Kirchberg-Pfaffenthal (Pont Rouge)." Presentatioun vun der neier Gare, zesumme mam Funiculaire, op der Websäit vum Ministère fir Nohalteg Entwécklung an Infrastruktur, 02-03-2015 (gekuckt 08.01.2016).

D'Gare Pafendall-Kierchbierg läit tëscht de Garë Lëtzebuerg an Dummeldeng a gehéiert zu follgende Linne vum CFL-Zuchreseau:

 Lëtzebuerg - Ettelbréck - Ëlwen - Gäilech (Gouvy) - (Léck - Liers),
 Lëtzebuerg - Ettelbréck - Dikrech,
 Rodange - Esch-Uelzecht - Lëtzebuerg - Ëlwen.

 Geschicht
De Projet vun der Gare a vum Funiculaire gouf den 12. September 2011 vum Bauteminister Claude Wiseler virgestallt, als Deel vun der Strategie fir eng Nohalteg Mobilitéit (MoDu)."Gare de Kirchberg-Pfaffenthal". op rail.lu (gekuckt: 18.10.2017. Mat deem Konzept soll d'Zäit, fir op de Kierchbierg ze kommen, däitlech verkierzt ginn..

Tëscht 2013 an 2014 goufen Etudë fir den Avant-projet gemaach, d'Finazéierungsgesetz gouf am Summer 2014 vun der Chamber gestëmmt."Infrastructure ferroviaire Projets 2015 – 2024 Exemple: Funiculaire Arrêt Kirchberg - Pfaffenthal." 18.09.2015. op mobiliteit.lu (gekuckt 18.10.2017). D'Bauaarbechte fir d'Gare a fir de Funiculaire hunn am Mäerz 2015 ugefaangen.Jörg Tschürtz: "La gare du Pont rouge sur de bons rails." lessentiel.lu, 2.3.2015 (gekuckt: 18.10.2017).. Am Mee 2015 goung et lass mat den TerrassementsaarbechtenThomas Holzer: "63 secondes pour aller du Pfaffenthal au Kirchberg." lessentiel.lu, 02.07.2015 (gekuckt: 18.10.2017).

De Bau vum Garë-Gebai selwer goung am Mäerz 2016 lass. D'Käschte fir de Bau vun der Gare an dem Funiculaire ginn op zesummen eng 96 Milliounen Euro geschat.

Bauphasen

Trafick
Zanter de 5. a 6. Quai an der Stater Gare fäerdeg sinn (Enn 2021), kënne méi Zich 'riicht duerch' fueren a sou d'Passagéier méi séier heihi bréngen.

An den éischten 11 Méint, an deenen d'Gare Pafendall-Kierchbierg a Betrib war, goufen am Ganzen 965.330 Passagéier do gezielt." 'La mobilité au Luxembourg va changer fondamentalement'." wort.lu, 10.12.2018.

Zich déi an der Gare halen
(Stand: Februar 2025)
 Richtung Norden 
Aus RichtungHalt virdrunZuchNächst HaltA Richtung Lëtzebuerg ↔ Ettelbréck ↔ Ëlwen ↔ Gäilech LëtzebuergLëtzebuerg  just zwéin Nuetszich de Weekend   DummeldengËlwenLëtzebuergLëtzebuerg    MierschGäilech - Léck - (Liers) Lëtzebuerg ↔ Ettelbréck ↔ Dikrech LëtzebuergLëtzebuerg    DummeldengDikrech Rodange ↔ Esch-Uelzecht ↔ Lëtzebuerg ↔ Ëlwen PéitengLëtzebuerg  DummeldengMierschRodangeLëtzebuerg  DummeldengËlwen

 Richtung Süden 
Jeeweils an der entgéintgesater Richtung wéi an der Tabell uewendriwwer.

 Kuckt och 

 Lëscht vun den CFL-Garen
 CFL-Zuchreseau

 Um Spaweck 

 "Projet de la future Gare Kirchberg-Pfaffenthal (Pont Rouge)" op cfl.lu, 7 janvier 2015 (gekuckt: 08-01-2016). 
 Aniamtiounsfilm vun den CFL, wéi dat Ganzt ausgesi soll,] op youtube.com (gekuckt: 09-02-2016).

Kierchbierg
Kategorie:Pafendall
Kategorie:CFL-Linn 1
Kategorie:Bauwierker 2017